Z A P I S N I K

sa 4. sjednice Upravnog vijeća Pučkog otvorenog učilišta Samobor održane 29.12.2021. s početkom u 18:30 sati u učionici broj 14.

Sjednici nazoče svi članovi Upravnog vijeća, ravnateljica POU Samobor, sindikalna povjerenica i zapisničarka.

Članovi Upravnog vijeća POU Samobor utvrdili su da postoji kvorum i da se mogu donositi pravovaljane odluke te jednoglasno prihvatili predloženi

DNEVNI RED

1. Verifikacija zapisnika
2. Potvrda emailom donesene I. izmjene Financijskog plana POU Samobor za 2021. godinu usklađene s II. izmjenama Proračuna Grada Samobora za 2021. godinu.
3. Financijski plan za 2022. godinu s pripadajućim obrazloženjem
4. Godišnji plan rada za 2022. godinu
5. Potvrda emailom donesene Odluke o raspisivanju Jednostavne nabave za knjigovodstvene usluge
6. Jednostavna nabava knjigovodstvenih usluga – odabir ponuđača
7. Potvrda emailom donesene odluke o raspisivanju natječaja za zapošljavanje
8. Izmjene i dopune Pravilnika o radu (minimalna plaća)
9. Razno

Ad 1.

Članovi Upravnog vijeća jednoglasno prihvaćaju Zapisnik s 3. sjednice u tekstu datom za sjednicu.

Ad 2.

Članovi Upravnog vijeća jednoglasno donose Zaključak kojim se u**tvrđuju** I. izmjene Financijskog plana POU Samobor za 2021. godinu usklađene s II. izmjenama Proračuna Grada Samobora za 2021. godinu, prethodno donesen mailom.

**Ad 3.**

Članovi Upravnog vijeća jednoglasno donose Zaključak kojim se u**tvrđuje** Financijski plan POU Samobor za 2022. godinu s projekcijama za 2023. i 2024. godinu s pripadajućim Obrazloženjem, usklađen s Proračunom Grada Samobora za razdoblje 2022.-2024. godine donesenim na sjednici Gradskog vijeća održanoj 28.12.2021. godine.

Ad 4.

Članovi Upravnog vijeća jednoglasno prihvaćaju Godišnji plan rada POU Samobor za 2022. godinu u tekstu datom za sjednicu.

Ad 5.

Članovi Upravnog vijeća jednoglasno potvrđuju raspisivanje postupka jednostavne nabave 5-2021 za knjigovodstvene usluge u 2022. godini, prethodno dogovoreno mailom.

Ad 6.

Članovi Upravnog vijeća jednoglasno prihvaćaju prijedlog povjerenstva i ravnateljice za odabir najboljeg ponuđača u postupku jednostavne nabave za knjigovodstvene usluge.

Ad 7.

Predsjednica Upravnog vijeća daje riječ ravnateljici.

Ravnateljica iznosi da je 16.12. objavljen natječaj, uz prethodnu suglasnost članova UV-a poslanu mailom, za samostalnog referenta za rad s mladima (upražnjeno mjesto) i referenta za tehničke poslove (zamjena za dugotrajno bolovanje) o čemu su članovi UV-a bili obaviješteni mailom. Natječaj je bio otvoren do 27.12.2021. godine. U zadanom smo roku zaprimili 14 molbi za posao samostalnog referenta i 3 za posao referenta za tehničke poslove. Prvo ćemo održati Inicijalne razgovore s kandidatima. Temeljem razgovora će tročlana komisija odabrati kandidate koje uključujemo u pismeni dio postupka odnosno praktični za referenta za tehničke poslove. Ovisno o rezultatima pismenog djela, komisija odabire kandidate za finalne razgovore i konačni prijedlog kandidata. Upravno vijeće donosi konačnu odluku o zapošljavanju na prijedlog ravnatelja.

Članovi Upravnog vijeća primili su na znanje danu informaciju.

Ad 8.

Predsjednica Upravnog vijeća daje riječ ravnateljici.

Ravnateljica iznosi da se radi o korekciji iznosa plaće za dvije spremačice. Obzirom da je zagarantirana plaća u RH za 2022. godinu veća od njihove, moramo im isplatiti zagarantirani iznos.

Članovi Upravnog vijeća jednoglasno donose dopune Pravilnika o radu u tekstu datom za sjednicu.

Ad 9.

Predsjednica Upravnog vijeća daje riječ ravnateljici.

Ravnateljica upućuje molbu Upravnom vijeću da se, kada se u Gradu bude radilo usklađivanje koeficijenata za obračun plaće, vodi računa o tome da je POU ustanova u obrazovanju i kulturi te da su naša radna mjesta izuzetno kompleksna. Uz to, neophodno bi bilo raspisivanje natječaja za Voditelja Centra za mlade.

Nadalje postavlja pitanje isplate naknade za dugotrajno bolovanje radnika kojem u ovoj godini nismo isplatili pomoć te smatra da ima na to pravo.

Predsjednica odgovara da će se raspitati.

28.1. je Noć muzeja, ove godine ćemo, zajedno sa Samoborskim muzejom, raditi plakat.

Dobili smo poziv na sud, glavna rasprava u slučaju tužbe od strane bivše ravnateljice sredinom veljače. Dala je punomoć odvjetniku Boriću za zastupanje POU u tom postupku.

Predsjednica postavlja pitanje sredstava za isplatu.

Ravnateljica odgovara da smo ih predvidjeli u proračunu.

Ravnateljica obavještava članove UV-a da ćemo imati tehnički minus za 2021. godinu. Radi se o računima koje smo planirali i zaprimili ali grad ih nije platio do 31.12.2021. godine. Što se tiče EU projekta Gastro klub, dobili smo završno izvješće ali nam je traženi iznos smanjen pa smo se žalili na odluku ugovornog tijela. Ima upite iz grada o nekim računima npr. promo materijali. Vidljivost je neophodna u svakom projektu pa tako dijelimo različite materijale na svim aktivnostima POU Samobor. Što se tiče dužnika, svima smo sa stanjem na 31.10. poslali obavijest (IOS). Vjerovnicima smo također slali obavijest ali smo, u međuvremenu, podmirili te račune. Mali dio dužnika je za otpis a veći dio su tehnički dužnici koji programe plaćaju u više rata.

Više nije bilo pitanja pa predsjednica zaključuje sjednicu u 19:00 sati.